CELEX: 32017R0077
Language: hr
Date: 2017-01-16 00:00:00
Title: Provedbena uredba Vijeća (EU) 2017/77 od 16. siječnja 2017. o provedbi Uredbe (EU) br. 267/2012 o mjerama ograničavanja protiv Irana

17.1.2017   
            
            
               HR
            
            
               Službeni list Europske unije
            
            
               L 12/24
            
         PROVEDBENA UREDBA VIJEĆA (EU) 2017/77
   od 16. siječnja 2017.
   o provedbi Uredbe (EU) br. 267/2012 o mjerama ograničavanja protiv Irana
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 267/2012 od 23. ožujka 2012. o mjerama ograničavanja protiv Irana i stavljanju izvan snage Uredbe (EU) br. 961/2010 (1), a posebno njezin članak 46. stavak 2.,
   budući da:
   
               (1)
            
            
               Vijeće je 23. ožujka 2012. donijelo Uredbu (EU) br. 267/2012.
            
         
               (2)
            
            
               U skladu s Odlukom Vijeća (ZVSP) 2017/83 (2) nekoliko subjekata trebalo bi ukloniti s popisa osoba i subjekata koji podliježu mjerama ograničavanja iz Priloga IX. Uredbi (EU) br. 267/2012.
            
         
               (3)
            
            
               Nakon presuda Općeg suda u predmetima T-182/13 (3), T-433/13 (4), T-158/13 (5), T-5/13 (6) i T-45/14 (7) Moallem Insurance Company, Petropars Operation & Management Company, Petropars Resources Engineering Ltd, Iran Aluminium Company, Iran Liquefied Natural Gas Co., Hanseatic Trade Trust & Shipping (HTTS) GmbH i Naser Bateni nisu uključeni u popis osoba i subjekata koji podliježu mjerama ograničavanja iz Priloga IX. Uredbi (EU) br. 267/2012.
            
         
               (4)
            
            
               Nakon presude Suda u predmetu C-200/13 P (8) Bank Saderat Iran nije uključen u popis osoba i subjekata koji podliježu mjerama ograničavanja iz Priloga IX. Uredbi (EU) br. 267/2012. Slijedom toga te zbog pravne sigurnosti unos u vezi sa subjektom Bank Saderat PLC (London) u tom prilogu trebalo bi izbrisati.
            
         
               (5)
            
            
               Uredbu (EU) br. 267/2012 trebalo bi na odgovarajući način izmijeniti,
            
         DONIJELO JE OVU UREDBU:
   Članak 1.
   Prilog IX. Uredbi (EU) br. 267/2012 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. siječnja 2017.
      
         
            Za Vijeće
         
         
            Predsjednica
         
         F. MOGHERINI
      
   
   
      (1)  SL L 88, 24.3.2012., str. 1.
   
   
      (2)  Odluka Vijeća (ZVSP) 2017/83 od 16. siječnja 2017. o izmjeni Odluke 2010/413/ZVSP o mjerama ograničavanja protiv Irana (vidi stranicu 92 ovog Službenog lista).
   
      (3)  Presuda Općeg suda od 10. srpnja 2014., Moallem Insurance Co. protiv Vijeća Europske unije, T-182/13, ECLI:EU:T:2014:624.
   
      (4)  Presuda Općeg suda od 5. svibnja 2015., Petropars Iran Co. i dr. protiv Vijeća Europske unije, T-433/13, ECLI:EU:T:2015:255.
   
      (5)  Presuda Općeg suda od 15. rujna 2015., Iranian Aluminium Co. (Iralco) protiv Vijeća Europske unije, T-158/13, ECLI:EU:T:2015:634.
   
      (6)  Presuda Općeg suda od 18. rujna 2015., Iran Liquefied Natural Gas Co. protiv Vijeća Europske unije, T-5/13, ECLI:EU:T:2015:644.
   
      (7)  Presuda Općeg suda od 18. rujna 2015., HTTS Hanseatic Trade Trust & Shipping GmbH i Naser Bateni protiv Vijeća Europske unije, T-45/14, ECLI:EU:T:2015:650.
   
      (8)  Presuda Općeg suda od 21. travnja 2016., Vijeće Europske unije protiv Bank Saderat Iran, C-200/13 P, ECLI:EU:C:2016:284.
   
      PRILOG
      Unosi koji se odnose na subjekte navedene u nastavku brišu se s popisa navedenog u dijelu I.B Priloga IX. Uredbi (EU) br. 267/2012:
      I.   Osobe i subjekti uključeni u nuklearne aktivnosti ili aktivnosti povezane s balističkim projektilima te osobe i subjekti koji pružaju potporu vladi Irana.
      
      B.   Subjekti
      
      
         
                     „7.
                  
                  
                     (a) Bank Saderat PLC (London)
                  
               
                     48.
                  
                  
                     Neka Novin (također poznat kao Niksa Nirou)
                  
               
                     65.
                  
                  
                     West Sun Trade GMBH
                  
               
                     159.
                  
                  
                     Oil Industry Pension Fund Investment Company (OPIC)”.